CELEX: 32011R0098
Language: sk
Date: 2011-02-03 00:00:00
Title: Nariadenie Komisie (EÚ) č. 98/2011 z  3. februára 2011 , ktorým sa stoštyridsiaty štvrtýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom

4.2.2011   
            
            
               SK
            
            
               Úradný vestník Európskej únie
            
            
               L 30/29
            
         NARIADENIE KOMISIE (EÚ) č. 98/2011
   z 3. februára 2011,
   ktorým sa stoštyridsiaty štvrtýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), a najmä na jeho článok 7 ods. 1 písm. a) a článok 7a ods. 5 (2),
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Sankčný výbor Bezpečnostnej rady Organizácie Spojených národov 17. januára 2011 rozhodol o zmene a doplnení údajov o totožnosti jednej fyzickej osoby z jeho zoznamu osôb, skupín a subjektov, ktorých finančné prostriedky a hospodárske zdroje by sa mali zmraziť. Sankčný výbor Bezpečnostnej rady Organizácie spojených národov rozhodol 22. januára 2011 o vyňatí dvoch fyzických osôb z uvedeného zoznamu.
            
         
               (3)
            
            
               Príloha I by sa preto mala zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha I k nariadeniu Rady (ES) č. 881/2002 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. februára 2011
      
         
            Za Komisiu
         
         Catherine ASHTON
         
            podpredsedníčka
         
      
   
   
      (1)  Ú. v. ES L 139, 29.5.2002, s. 9.
   
      (2)  Článok 7a bol vložený nariadením (EÚ) č. 1286/2009 (Ú. v. EÚ L 346, 23.12.2009, s. 42).
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      
                  (1)
               
               
                  Pod nadpisom „Fyzické osoby“ sa vypúšťajú tieto záznamy:
                  
                              (a)
                           
                           
                              
                                 „Ali Mohamed Abdul Aziz Al Zar’ani Al Fakhiri (alias Ibn Al-Shaykh Al-Libi). Adresa: Ajdabiya, Líbya. Dátum narodenia: 1963. Ďalšie informácie: a) ženatý s Aliyou al Adnan (sýrska štátna príslušníčka, b) zadržaný v roku 2001.“
                              
                           
                        
                              (b)
                           
                           
                              „Joko Pitono (alias a) Joko Pitoyo, b) Joko Pintono, c) Dulmatin, d) Dul Matin, e) Abdul Martin, f) Abdul Matin, g) Amar Umar, h) Amar Usman, i) Anar Usman, j) Djoko Supriyanto, k) Jak Imron, l) Muktamar, m) Novarianto, n) Topel). Dátum narodenia: a) 16.6.1970; b) 6.6.1970. Miesto narodenia: dedina Petarukan, Pemalang, Stredná Jáva, Indonézia. Štátna príslušnosť: Indonézia.“
                           
                        
            
                  (2)
               
               
                  Záznam „Tufail, Mohammed (aka Tufail, S.M.; aka Tufail, Sheik Mohammed); štátna príslušnosť: Pakistan“ sa nahrádza takto:
                  „Mohammed Tufail [alias a) Tufail, S.M., b) Tufail, Sheik Mohammed]. Dátum narodenia: 5.5.1930. Štátna príslušnosť: Pakistan. Ďalšie informácie: bol riaditeľom organizácie Ummah Tameer e-Nau (UTN). Dátum zaradenia do zoznamu podľa článku 2a ods. 4 písm. b): 24.12.2001.“